Извор-вода извирала


Певач, место записа и напомена 

Сватовска. Варијанта песме бр. 87 из I књ. Вукових „Српских народних пјесама“ (стр. 51—52). Обично се чује као „Текла вода текелија“. Њене варијанте записивали су многи музиколози, међу којима и Миодраг Васиљевић („Музички фолклор у зајечарском крају“, „Развитак“, бр. 4—5, 1963). Од Николе Павловића из Мужинца записао сам и ову песму („Развитак", бр. 4—5, 1975, стр. 92):
Извор-вода извирала, 
код јавор се сабирала, 
ту девојке платио беле, 
платно беле, јавор ломе.
Јавор дрво проговара:
„Јали мене сасечите, 
јал’ девојке разудајте!“
Неће тебе да сечемо, 
већ девојке разудамо.
Једну дасмо у Леновца, 
у Леновца за трговца, 
другу дасмо у Врбовца, 
у Врбовца за удовца, 
трећу дасмо дуванџији.
Та што дасмо у Леновца, 
она мајци поручује:
„Дођи, дођи, стара мајко, 
да ме видиш шта ја радим: 
благо нижем, благо носим.“
Ту што дасмо у Врбовца, 
она мајци поручује:
„Дођи, дођи, стара мајко, 
да ме видиш шта ја радим: 
свилу предем, свилу носим.“
Та што дасмо дуванџији, 
она мајци поручује:
„Дођи, дођи, стара мајко, 
да ме видиш шта ја радим: 
боса идем, трње газим, 
торбу носим, брашно просим!“

Од истог певача забележио сам и песму „Збирали се у село сељаци“ („Развитак“, бр. 4—5, 1975, стр. 93).

Ранђеловић Дивна (краљичка група из Љутежа, 1970—1971). Све су завршиле основну школу.

Референце

Извор
 Здравац миришљавац - народне песме и бајалице из Тимочке крајине, сакупио Љубиша Рајковић Кожељац, "Зајечар", Зајечар, 1978., стр. 177.

Здравац миришљавац
Лирске народне песме
Сватовске песме